Ризатдинова Лилия Гыйләҗетдиновна

2 кв. категорияле тәрбияче

1нче “Шатлык” балалар бакчасы

**Проектның темасы «Минем гаиләм»**

3-4 яшьлек татар төркеме балалары өчен.

«Минем гаилә» проекты тибы буенча иҗади. Төре буенча дәвамлы (2 ай).

**Максат:** Балалар хәзерге җәмгыятьтә барлык кешеләр очен үтәлүе мәҗбүри булган кагыйдәләрне үзләштереп, дөньяны танып белүне сынап-уйлап, үз урынын эзләп табыны булдыру. Балаларның күңелләренә, уйларына изгелек, шәфкать, бөек максатка омтылыш тәрбияләү.

**Бурычлар:**

1. Балаларны үз гаиләләрен якынрак өйрәнү өчен проблемалы ситуацияләр тудыру.
2. Төркемдә әти-әниләр, туганнар белән аралашу өчен шартлар булдыру.
3. Балаларда аларны кайгыртучы якыннарына карата игелекле хисләр формалаштыру.

**Проектта катнашучылар:**

* тәрбиячеләр,
* балалар,
* әти-әниләр.

**Теманың актуальлеге**

Хәзер җәмгыятьтә әхлак мәсьәләсе җитди тора. «Алай эшләмә», тегелөй итмө кебек кисәтүләр бала колагында даими яңгырап тора. Ә ни өчен алай ярамаганын аңлата алабызмы? Борынгы фәлсәфәчеләр: «Кеше ике тапкыр туа. Беренче тапкыр физик яктан, икенче рухи яктан». Халкыбызның акыл иясе Риза Фәхретдиннең зирәк фикеренә колак салыйк: «Бала чакта алган тәрбияне соңрак бөтен дөнья халкы да үзгәртә алмас», – дип кисәтә ул. Шуңа күрә дә балачакта алынган күпъяклы тәрбия киләчәктә бик мөһим урын алып тора. Ата-ана, бала, тәрбияче. Әлеге өч төшенчә аерылгысыз.

**Проектны тормышка ашыру юллары**

|  |  |  |  |
| --- | --- | --- | --- |
| **Тема** | **Күрсәтмә әсбаплар,**  **материал** | **Алымнар** | **Катнашучылар** |
| Ата-аналар белән анкета уздыру | Анкета сораулары | Аңлату,  киңәшләр бирү | Әти-әниләр |
| Әхлак дәресләре:   * «Танышу», * «Тылсымлы сүзләр». | Курчак | Сюрпризлы очрак,  шигырьләр сөйләү,  кунакка бару... | Төркемдәге балалар,  тәрбияче |
| Уеннар:   * дидактик, * сюжетлы-рольле, * аз хәрәкәтле уеннар. | Уеннар:  • «Кем нәрсә белән шөгыльләнергә ярата»;  • «Гаилә», «Кибет»,  «Машина йортүче», «Чәчтараш»;  • «Үз әниеңне тап!», «Бу кем?»  Уенчыклар. |  | Балалар,  Тәрбияче,  әти-әниләр |
| «Минем гаилә» темасына  фотосүрәтләр күргәзмәсе уздыру | Фотосүрәтләр ябыштырылган плакат; фотоальбомнар | Аңлату, күрсәтү | Әти-әниләр, балалар,  тәрбияче |
| Гаилә бәйрәмнәре  (милли бәйрәмнәр,  «Әтиемнең туган көне».) | Фотосүрәтләр белән слайд | Сораулар,  үз гаиләләренең бәйрәмнәре турында сөйләү | Әти-әни,  балалар,  тәрбияче |
| Минем гаиләм  ничек ял итә | Яр Чаллы турында презентация | Күрсәтү,  аңлату | Балалар,  тәрбияче,  әти-әниләр |
| Шагыйрь Айдар Халим белән очрашу | Шигырьләр  җыентыгы,  иллюстрацияләр | Шигырьләр сөйләү,  күрсәтү | Әти-әниләр,  балалар,  тәрбияче |
| Шәҗәрә ясау |  |  | Әти-әниләр,  әби-бабайлар |
| Әти-әниләр белән  күңел ачу кичәсе | Балаларның  «Минем гаиләм» темасына ясалган рәсемнәреннән стенд фотосүрәтләр белән һ. б. | Шигырьләр сөйләү,  тизәйткечләр әйтү,  уеннар, конкурслар  үткәрү һ. б. | Балалар,  әти-әниләр,  тәрбияче |

**Көтелгән нәтиҗә**

1. Балалар гаиләләре, туганнары турында күбрәк мәгълүмат беләләр.
2. Балалар һәм әти-әниләр тагында ныграк якынаялар.
3. Туганлык мөнәсәбәтләрен дөрес атыйлар.
4. Яхшы һәм начар гадәтләрне аералар.
5. «Тылсымлы сүзләрне» (рәхмәт...) күбрәк кулланалар.

**Алга таба бурычлар**

1. Балаларга ана телен белүнең мөһимлеген төшендерү.
2. Ата-аналарда балаларын ана телендә укыту теләге тудыру.
3. Гаиләдәге милли гореф-гадәтләрне дәвам итү.
4. Әти-әниләргә киләчәктә дә балалар бакчасы белән тыгыз элемтәдә торуларын теләп калу.

**Анкета сораулары**

* Өйдә нинди телдә сөйләшәсез?
* Бала ана телендә сөйләшәме?
* Әгәрдә сөйләшмәсә, алга таба ана телендә сөйләшүен планлаштырасызмы?
* Татар телендә нинди газета-журналларга языласыз?
* Балаларга нинди татар әкияте, шигырьләр укыйсыз?
* Балалар белән татар телендә нинди тапшырулар карыйсыз?